Nr. L 291/82 De Europæiske Fællesskabers Tidende 25. 10. 88 KOMMISSIONENS BESLUTNING g af 7. oktober 1988 om delvis suspension af tolden ved indførsel til Spanien af prödukter omfattet af en fælles markedsordning (Kun den spanske tekst er autentisk) (88/533/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 75, stk. 4, under henvisning til Rådets forordning (EØF) nr. 3792/85 af 20. december 1985 om fastlæggelse af den ordning, der skal anvendes i samhandelen med landbrugsprodukter mellem Spanien og Portugal (, ændret ved forordning (ÉØF) nr. 222/88 (?), særlig artikel 2, og ud fra følgende betragtninger : Spanien har til Kommissionen indgivet en ansøgning om, at den nedsættelse, der er fastsat pr. 1. januar 1989, af tolden for produkter, der er omfattet af en fælles markeds- ordning, såvel ved indførsel fra andre medlemsstater som fra tredjelande, fremskyndes til den 1. oktober 1988 ; den spanske ansøgning omfatter dog ikke de produkter, der omhandles i Tiltrædelsesaktens artikel 173; den pågældende ansøgning er en opfølgning af en samlet række foranstaltninger, som de spanske myndigheder har været nødt til at træffe med virkning fra den 1. januar 1988 for at bremse stigningen i forbrugerpriserne, bl.a. den stigning, som importtolden kan medføre ; nævnte ansøgning har bla. til formål at fremskynde Spaniens integrering i det fælles marked; for visse produkter er der allerede foretaget hel eller delvis suspension af den spanske told i henhold til bestemmel- serne i Tiltrædelsesaktens artikel 75, stk. 4, eller artikel 2 i forordning (EØF) nr. 3792/85 ; nærværende beslutning må ikke indskrænke anvendelsen af disse bestemmelser ; de i denne beslutning fastsatte foranstaltninger er i over- ensstemmelse med udtalelse fra de berørte forvaltningsko- mitéer — VEDTAGET FØLGENDE BESLUTNING : Artikel 1 1. Spanien suspenderer fra den 1. oktober 1988 ved indførsel fra andre af Fællesskabets medlemsstater og fra tredjelande af landbrugsprodukter, der er omfattet af en markedsordning, den del af tolden, som overstiger de toldsatser, der er gældende fra den 1. januar 1989 i henhold til Tiltrædelsesaktens artikel 75 eller forordning ” (EØF) nr. 3792/85. 2. Denne beslutning vedrører ikke de i Tiltrædelsesak- tens artikel 173 omhandlede produkter. Dens anvendelse indebærer ingen indskrænkning af den suspension eller den hele eller gradvise afvikling af tolden, som inden datoen  for dens anvendelse er —vedtaget i overensstemmelse med Tiltrædelsesaktens artikel! 75, stk. 4, eller artikel 2 i forordning (EØF) nr. 3792/85. Artikel 2 Denne beslutning er rettet til Kongeriget Spanien. Udfærdiget i Bruxelles, den 7. oktober 1988. På Kommissionens vegne Frans ANDRIESSEN Næstformand () EFT nr. L 367 af 31. 12. 1985, s. 7. () EFT nr. L 28 af 1. 2. 1988, s. 1.